**Referat af**

**Sjællandsstævnets ekstraordinære generalforsamling**

**afholdt af Amager Video Klub, Korsvejens Skole, torsdag den 9. februar 2017, kl. 19.00.**

Der var 10 deltagere ved generalforsamlingen, fordelt på 5 klubber.

**Deltagere ved mødet var:**

Verner Sønderskov Zoom Foto og Videoklub

Jørgen Bohn Grønnegade Centrets Videoklub, Hillerød

John Christensen Amager Video Klub

Christian Hygom Amager Video Klub

Klaus Buron Amager Video Klub

Lars T. Lademann Amager Video Klub

Flemming Jensen Rødovre Film- & Videoamatører

Werner Kogler Rødovre Film- & Videoamatører

Dan Kampmann Lyngby Smalfilm og Videoklub

Jens V. Bruun Koordinator

Stævneleder John Christensen bød velkommen og fremlagde situationen fra sidste generalforsamling. Mødet startede iht. dagsordenen.

**1. Valg af dirigent**

Jens V. Bruun blev valgt og konstaterede, at der kun var Punkt 7: Fastsættelse af klub til afholdelse af næste stævne og Punkt 10: Eventuelt på dagsordenen.

**2. Valg af referent**

Lars T. Lademann fra Amager Video Klub blev valgt til referent.

**7. Fastsættelse af klub til afholdelse af næste stævne**

Dan Kampmann fra LSK. fortalte, at bestyrelsen i Lyngby Smalfilm Klub havde diskuteret hele Sjællandsstævnet og eventuelt en afholdelse af dette. Man havde i de sidste år været meget utilfredse med stævnerne, men bestyrelsen i klubben var positiv stemt for, at klubben skulle afholde Sjællandsstævnet i år, men det kom an på, hvordan medlemmerne i klubben ville forholde sig til det på deres kommende generalforsamling, den kommende torsdag. Klubbens gennemsnitsalder er meget høj, og det ville i så fald være nødvendigt med hjælp fra andre videoklubber, hvis de skulle afholde Sjællandsstævnet. Lokalet mente de at kunne skaffe, men hjælp udefra var nødvendig.

Der blev efterfølgende lovet hjælp fra 3 klubber:

Verner Sønderskov fra ZOOM lovede at hjælpe på selve dagen.

Werner Kogler fra Rødovre tilbød også deres hjælp.

John Christensen og Christian Hygom fra AVK tilbød at hjælpe med henholdsvis det tekniske og regnskabet.

Werner Kogler fra RVK. opfordrede Dan Kampmann til at overbevise LSKs medlemmer, og John Christensen, som også er medlem af LSK, lovede at støtte Dan ved deres generalforsamling.

**10. Eventuelt:**

Jørgen Bohn fra Hillerød spurgte forsamlingen, om der fandtes en turnusliste på, hvem der i årenes løb havde afholdt Sjællandsstævnerne. Svaret var nej! Men flere mente, at det må-ske ville være en god idé.

Verner Sønderskov fra ZOOM spurgte, hvor længe man skulle have været medlem af Stæv-net, for at man skulle afholde Sjællandsstævnet. Det blev der ikke givet et endegyldigt svar på, og man fortsatte med at diskutere, hvor mange medlemmer en ny klub skulle have for at blive medlem af Sjællandsstævnet, samt reglerne for brugen af professionelle klip i filmene.

Flemming Jensen fra RVK læste op af vedtægterne, og der opstod forskellige tolkninger af reglerne.

John Christensen fra AVK. mente, at mange af reglerne var gode nok, men at det kom-mende 5 mands udvalg kunne komme med nogle fornuftige fremadrettede forslag, som eventuelt kunne bruges. Han mente desuden, at det var vigtig at definere, hvad hele me-ningen med Sjællandsstævnet var på sigt. Skulle det ikke være en festdag, som klubberne hvert år glædede sig til, og hvor man kunne lade sig inspirere af de andres film, og hvor det ikke kun drejede sig om at vinde?

Flere efterlyste mere selvcensur i klubberne, så de indsendte film blev reduceret, hvilket også ville lette dommernes arbejde.

Dirigenten takkede forsamlingen og afsluttede den ekstraordinære generalforsamling.

Stævnelederen hævede mødet kl. 20.15

Torsdag den 9. februar, Amager Video Klub.

Jens V. Brunn, dirigent

John Christensen, stævneleder

Lars T. Lademann, referent.